***Proiect***

****

|  |
| --- |
| **REPUBLICA MOLDOVA****CONSILIUL RAIONAL ŞTEFAN VODĂ****DECIZIE nr. 3/21****din 14 august 2024** |

 Cu privire la lichidarea Întreprinderii Municipale

“Biroul de proiectări, prospecțiuni și servicii”

din raionul Ștefan Vodă

 Ținând cont de faptul ca Întreprinderea Municipală “Biroul de proiectări, prospecțiuni și servicii” din raionul Ștefan Vodă, nu activează din anul 2020 din lipsă de specialiști;

 În conformitate cu prevederile art. 223 alin. (1) lit.b), alin. (2), alin. (4), alin. (6), art. 227, art. 228, art. 229, art. 230, art. 237 din Codul Civil nr. 1107 din 06.06.2002, art. 86 alin. (1) lit. b) și alin. (2), art. 88, art. 184 alin. (1) lit. a) și alin. (2), art. 186. alin. (1) din Codul Muncii al Republicii Moldova,

 În baza art. 43 alin. (1) lit. a) și r), art. 46 din Legea nr. 436 – XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1. Întreprinderea Municipală “Biroul de proiectări, prospecțiuni și servicii” din raionul Ștefan Vodă se dizolvă la data de 01 septembrie 2024, cu desfășurarea procedurii de lichidare, conform legislației în vigoare.

2. Se desemnează dna Maia Roșca, arhitect-șef al raionului Ștefan Vodă în calitate de lichidator al Întreprinderii Municipale “Biroul de proiectări, prospecțiuni și servicii”, cu dreptul de a publica avizul de lichidare în Monitorul Oficial al Republicii Moldova și perfectării în termen a tuturor actelor necesare, conform prevederilor legislației în vigoare.

3. Controlul executării prezentei decizii se atribuie dnei Olga Luchian, președinta raionului.

4. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1 sau la Judecătoria Căușeni (cu sediul Ștefan Vodă) orașul Ștefan Vodă, str. Grigore Vieru nr. 6, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.

5. Prezenta decizie se include în Registrul actelor locale (actelocale.gov.md), se publică pe pagina web a Consiliului raional Ştefan Vodă şi se aduce la cunoștință persoanelor nominalizate.

 **Preşedintele şedinţei:**

*Contrasemnează:*

 **Secretarul Consiliului raional Ion Ţurcan**